
Здравейте!  

От няколко месеца имам проблеми на работа и това сериозно ми се отразява на психическото състояние. Интересува ме каква е процедурата за ползване на трудова борса в случай, че реша да напусна. Знам, че има различни членове, по които е възможно да те уволнят или да напуснеш доброволно, но идеята ми е да взимам по-висока дневна ставка. На основанието на кой член е възможно това и поради каква причина трябва да ме уволнят/освободят за да се случи това? Общият ми трудов стаж влиза ли в това изчисление или се взима предвид определен предходен период? През последните 2 години имам непрекъснат стаж и съм осигурявана между 1500-2000лв.  

Благодаря предварително!


 

Трудова борса
=============

 

Здравейте, Каролина Георгиева, 


съгласно чл. 54б, ал. 3 от Кодекса за социално осигуряване безработните лица, чиито правоотношения са били прекратени по тяхно желание или с тяхно съгласие, или поради виновното им поведение, на основание чл. 325, т. 1 и 2, чл. 326, 330 и 331 от Кодекса на труда, получават минималния размер на паричното обезщетение за безработица за срок 4 месеца.  

Предвид горното, трудовият Ви договор следва да е прекратен по инициатива на работодателя, най-често при хипотезата на съкращаване на щата или намаляване обема на работа, за да получавате 60 % от брутното си трудово възнаграждение като обезщетение за безработица за съответния срок.


Поздрави,  

адв. Николина Митова  

тел. 0898 303092


